Suvestinė redakcija nuo 2015-01-01 iki 2015-03-27

Įsakymas paskelbtas: Žin. 2013, Nr. 47-2358, i. k. 1132330ISAK003D-323

LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ VEIKLOS „ASBESTINIŲ STOGŲ DANGOS KEITIMAS“ ĮGYVENDINIMO PLANAVIMO BŪDU 2013 METAIS TAISYKLIŲ PATVIRTINIMO

2013 m. gegužės 2 d. Nr. 3D-323

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 8 ir 9.2 punktais, atsižvelgdamas į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p. 1), ir į 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2011 m. liepos 14 d. Komisijos įgyvendinimo reglamentu (ES) Nr. 679/2011 (OL 2011 L 185, p. 57), nuostatas ir siekdamas efektyviai panaudoti EŽŪFKP lėšas,

t v i r t i n u Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisykles (pridedama).

Žemės ūkio ministras	Vigilijus Jukna

PATVIRTINTA

Lietuvos Respublikos žemės ūkio ministro

2013 m. gegužės 2 d. įsakymu Nr. 3D-323

LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ VEIKLOS „ASBESTINIŲ STOGŲ DANGOS KEITIMAS“ ĮGYVENDINIMO PLANAVIMO BŪDU 2013 METAIS TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p. 1), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2011 m. liepos 14 d. Komisijos įgyvendinimo reglamentu (ES) Nr. 679/2011 (OL 2011 L 185, p. 57), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839; 2009, Nr. 43-1667), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C (2007) 5076 (su paskutiniais pakeitimais, patvirtintais 2009 m. gruodžio 14 d. Europos Komisijos sprendimu Nr. C (2009) 10216) (toliau – Programa), ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr. 18-830) (toliau – Administravimo taisyklės).

2. Šios Taisyklės taikomos pareiškėjams, pateikusiems paramos paraiškas pagal Lietuvos kaimo plėtros 2007–2013 metų programos priemonę „Kaimo atnaujinimas ir plėtra“ įgyvendinant ją planavimo būdu, teikiantiems paramos paraišką keisti asbestinių stogų dangą (toliau – Priemonė) 2013 metais, kai prašomos paramos suma yra ne didesnė kaip 1 737,72 (vienas tūkstantis septyni šimtai trisdešimt septyni eurai ir septyniasdešimt du euro centai) eurų.

Punkto pakeitimai:

Nr. 3D-635, 2014-09-22, paskelbta TAR 2014-09-24, i. k. 2014-12804

II. SUTRUMPINIMAI IR SĄVOKOS

3. Taisyklėse vartojami sutrumpinimai:

Agentūra – Nacionalinė mokėjimo agentūra prie Žemės ūkio ministerijos.

EŽŪFKP – Europos žemės ūkio fondas kaimo plėtrai.

BPD – Lietuvos 2004–2006 m. bendrasis programavimo dokumentas.

Ministerija – Lietuvos Respublikos žemės ūkio ministerija.

4. Taisyklėse vartojamos sąvokos:

Daugiavaikė šeima – šeima, auginanti tris ir daugiau vaikų iki 18 metų.

Gyvenamasis namas (pagal Priemonę) – gyvenamosios paskirties vienbutis, dvibutis ir (arba) daugiabutis namas.

Kaimo gyventojas (pagal Priemonę) – fizinis asmuo, kuris ne mažiau kaip penkerius metus iki paramos paraiškos pateikimo nuolatinę gyvenamąją vietą deklaruoja kaimo vietovėje.

Kaimo vietovė – gyvenamoji vietovė, kurios gyventojų skaičius neviršija 6000.

Kitos Taisyklėse vartojamos sąvokos apibrėžtos Programoje ir Administravimo taisyklėse.

5. Priemonės bendrasis tikslas, specialieji ir veiklos tikslai apibrėžti Programoje.

III. REMIAMA VEIKLA

6. Pagal Priemonę remiama veikla – kaimo vietovėje esančių gyvenamųjų namų, priklausančių fiziniams asmenims, asbestinių stogų dangos keitimas.

IV. PARAMOS DYDIS

7. Paramos dydis skaičiuojamas atsižvelgiant tik į patirtas, tinkamas finansuoti projekto išlaidas. Finansuojama iki 50 proc. visų patirtų tinkamų finansuoti projekto išlaidų, kai pagal projektą įvykdyta Taisyklių 6 punkte nurodyta veikla.

8. Tinkamų finansuoti projekto išlaidų dalį, kurios nepadengia parama, pareiškėjas turi finansuoti piniginiu įnašu.

9. Didžiausia paramos suma vienam projektui įgyvendinti pagal Priemonę negali viršyti 1 737,72 eurų.

Punkto pakeitimai:

Nr. 3D-635, 2014-09-22, paskelbta TAR 2014-09-24, i. k. 2014-12804

V. GALIMI PAREIŠKĖJAI IR PARAMOS GAVĖJAI

10. Paramos gali kreiptis kaimo gyventojai, kurie yra ne jaunesni kaip 18 metų.

11. Paraišką gali teikti pareiškėjas, kuris yra nebaigęs įgyvendinti projekto pagal kitas Programos priemones, jeigu teisės aktuose nenumatyta kitaip.

12. Pagal šią Priemonę pareiškėjas gali pateikti tik vieną paramos paraišką. Paramos paraišką pareiškėjas teikia individualiai.

13. Pareiškėjas yra tiesiogiai atsakingas už projekto rengimą, įgyvendinimą ir rezultatus.

14. Pareiškėjui arba paramos gavėjui:

14.1. mirus, paveldėtojas per 4 mėnesius nuo paveldėjimo teisės atsiradimo dienos gali perimti visas teises ir pareigas, susijusias su parama, tik tuo atveju, jeigu jis teisių ir pareigų perėmimo metu ir projekto įgyvendinimo laikotarpiu atitinka tinkamumo gauti paramą kriterijus;

14.2. netekus ilgalaikio profesinio darbingumo, jis savo visas teises ir pareigas, susijusias su parama, gali perleisti kitam asmeniui tik tuo atveju, jeigu pastarasis teisių ir pareigų perėmimo metu ir projekto įgyvendinimo laikotarpiu atitinka tinkamumo gauti paramą kriterijus.

VI. NETINKAMI PAREIŠKĖJAI

15. Parama neteikiama, jei:

15.1. pareiškėjas neatitinka Taisyklių 10 punkto nuostatų;

15.2. pareiškėjas paramos paraiškoje, pridedamuose ar pagal paklausimą pateiktuose dokumentuose sąmoningai pateikė neteisingą informaciją;

15.3. pareiškėjas, siekdamas palankaus sprendimo, bandė daryti įtaką Agentūrai arba Ministerijai;

15.4. pareiškėjas, dėl subjektyvių priežasčių neįvykdęs ankstesnio projekto verslo plane užsibrėžtų tikslų ir priežiūros rodiklių, neteko teisės kreiptis paramos pagal investicines priemones iki tol, kol nebus pašalinti veiklos trūkumai;

15.5. yra priimtas galutinis sprendimas dėl:

15.5.1. pareiškėjo kitos sutarties dėl paramos skyrimo iš ES ir (arba) Lietuvos Respublikos valstybės biudžeto lėšų pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

15.5.2. paramos mokėjimo nutraukimo dėl padaryto pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

15.5.3. pareiškėjo įvykdytos nusikalstamos veikos ar administracinio teisės pažeidimo, susijusio su parama. Tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo.

VII. TINKAMUMO GAUTI PARAMĄ KRITERIJAI

16. Tinkamumo gauti paramą kriterijai yra šie:

16.1. paramos paraišką pateikia subjektas, įvardytas galimu pareiškėju Taisyklių 10 punkte ir neatitinkantis šių Taisyklių VI skyriuje numatytų atvejų;

16.2. pareiškėjas užtikrina, kad projektas yra viešasis ne pelno projektas;

16.3. projektas įgyvendinamas kaimo vietovėje, t. y. kaime, miestelyje ar mieste, kuriame gyvena ne daugiau kaip 6000 gyventojų. Parama projektui neteikiama, jeigu jo įgyvendinimo vieta – savivaldybės centras arba sodo bendrija;

16.4. pareiškėjas užtikrina, kad projekte numatytos išlaidos nebuvo, nėra ir nebus finansuojamos iš kitų nacionalinių programų ir ES fondų;

16.5. pareiškėjas yra kaimo gyventojas, kuris ne mažiau kaip penkerius metus (nepertraukiamai) iki paramos paraiškos pateikimo nuolatinę gyvenamąją vietą deklaruoja kaimo vietovėje;

Punkto pakeitimai:

Nr. 3D-691, 2013-10-07, Žin., 2013, Nr. 106-5223 (2013-10-10), i. k. 1132330ISAK003D-691

16.6. pareiškėjas užtikrina, kad investicijos bus skirtos gyvenamajam namui, kuriame jis šiuo metu gyvena;

16.7. pareiškėjas yra iš savivaldybės, kuri turi patvirtintą programą, kaip nurodyta Asbesto šalinimo programos, patvirtintos Lietuvos Respublikos Vyriausybės 2008 m. balandžio 17 d. nutarimu Nr. 351 (Žin., 2008, Nr. 48-1777), priedo 2.2 priemonėje „Savivaldybės paramos asbesto turintiems gaminiams šalinti iš viešojo naudojimo ir gyvenamųjų pastatų programa“;

16.8. pareiškėjas neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui (atitiktis šiam kriterijui gali būti tikslinama paramos paraiškos vertinimo metu);

16.9. jeigu pareiškėjas investuoja į gyvenamosios paskirties vienbutį namą, kuris tiesiogiai susijęs su projektu ir:

16.9.1. priklauso pareiškėjui arba jo sutuoktiniui asmeninės nuosavybės teise, sutuoktinių bendrosios dalinės arba sutuoktinių bendrosios jungtinės nuosavybės teise. Tokiu atveju, kai šis turtas priklauso sutuoktiniui (-iams) bet kuria pirmiau paminėta teise, pareiškėjas kartu su paramos paraiška pateikia rašytinį sutuoktinio sutikimą investuoti į jam (jiems) priklausantį nekilnojamąjį turtą;

16.9.2. priklauso pareiškėjui ar jo sutuoktiniui kartu su kitais asmenimis arba pareiškėjui ir jo sutuoktiniui bendrosios dalinės arba bendrosios jungtinės nuosavybės teise kartu su kitais asmenimis, tuomet pareiškėjas iki paramos paraiškos pateikimo iš kitų nekilnojamo turto savininkų turi gauti įgaliojimą teikti paramos paraišką.

16.10. jeigu pareiškėjas investuoja į gyvenamosios paskirties dvibutį arba daugiabutį namą:

16.10.1. pareiškėjas iki paramos paraiškos pateikimo turi gauti iš kitų nekilnojamo turto savininkų įgaliojimą teikti paramos paraišką ir su jais sudaryti projektui įgyvendinti skirtą jungtinės veiklos sutartį. Jungtinės veiklos sutartyje įsipareigojama laikytis pagrindinių geros partnerystės praktikos taisyklių, t. y visi projekto partneriai iki paramos paraiškos pateikimo turi būti susipažinę su jungtinės veiklos sutartyje nurodytomis savo teisėmis ir pareigomis įgyvendinant projektą ir atliekant jo priežiūrą;

16.10.2. ir jeigu butas gyvenamosios paskirties dvibučiame ir (arba) daugiabučiame name priklauso pareiškėjui arba jo sutuoktiniui asmeninės nuosavybės teise, sutuoktinių bendrosios dalinės arba sutuoktinių bendrosios jungtinės nuosavybės teise, taip pat pateikiami dokumentai, nurodyti Taisyklių 16.10.1 punkte;

16.10.3. ir jeigu butas gyvenamosios paskirties dvibučiame ir (arba) daugiabučiame name priklauso pareiškėjui ar jo sutuoktiniui kartu su kitais asmenimis arba pareiškėjui ir jo sutuoktiniui bendrosios dalinės arba bendrosios jungtinės nuosavybės teise kartu su kitais asmenimis, taip pat pateikiami dokumentai, nurodyti Taisyklių 16.10.1 punkte.

16.11. nekilnojamasis turtas (gyvenamasis namas), į kurį investuojama, yra inventorizuotas pagal Asbesto turinčių gaminių inventorizacijos tvarkos aprašą, patvirtintą Lietuvos Respublikos aplinkos ministro 2009 m. gegužės 11 d. įsakymu Nr. D1-267 (Žin., 2009, Nr. 61-2437);

16.12. pareiškėjas kartu su paramos paraiška turi pateikti paprastojo remonto aprašą, kaip nustatyta Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597) (toliau – Statybos įstatymas) 20 straipsnio 1 dalies 9 punkte, parengtą pagal statybos techninio reglamento STR 1.05.06:2010 „Statinio projektavimas“, patvirtinto Lietuvos Respublikos aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80; 2010, Nr. 158-8069), reikalavimus, bei statybą leidžiantį dokumentą, parengtą pagal Statybos įstatymo 23 straipsnio 1 dalies 4 punkto ir statybos techninio reglamento STR 1.01.07:2010 „Statybą leidžiantys dokumentai“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 (Žin., 2010, Nr. 116-5944), reikalavimus;

16.13. jei pareiškėjo projektui taikomi statybos techninio reglamento STR 1.01.07:2010 „Statybą leidžiantys dokumentai“ (Žin., 2010, Nr. 116-5944) reikalavimai, kartu su paramos paraiška ir paprastojo remonto aprašu jis turi pateikti įgaliotų valstybės tarnautojų rašytinius pritarimus projektui (savivaldybės administracijos direktoriaus, saugomos teritorijos direkcijos arba regiono aplinkos apsaugos departamento, arba Kultūros paveldo departamento prie Kultūros ministerijos), kaip nustatyta Statybos įstatymo 23 straipsnio 17 dalyje.

16.14. pareiškėjas ne mažiau kaip dvejus pastaruosius metus (nepertraukiamai) iki paramos paraiškos pateikimo kaimo vietovėje vykdo profesinę ir (ar) ekonominę veiklą. Netaikoma, jei pareiškėjas yra sulaukęs pensinio amžiaus arba jam pripažintas 0–55 proc. darbingumas.

Punkto pakeitimai:

Nr. 3D-691, 2013-10-07, Žin., 2013, Nr. 106-5223 (2013-10-10), i. k. 1132330ISAK003D-691

17. Pareiškėjas įsipareigoja:

17.1. be rašytinio Agentūros sutikimo nekeisti projekto įgyvendinimo vietos, neparduoti ir kitaip neperleisti kitam asmeniui už paramos lėšas įgyto turto mažiausiai penkerius metus nuo sprendimo skirti paramą priėmimo dienos;

Punkto pakeitimai:

Nr. 3D-429, 2013-06-17, Žin., 2013, Nr. 66-3315 (2013-06-22), i. k. 1132330ISAK003D-429

17.2. jeigu stogo danga bus sunaikinta arba sugadinta, atstatyti savo lėšomis (šis įsipareigojimas galioja penkerius metus nuo sprendimo skirti paramą priėmimo dienos);

17.3. pranešti Agentūrai apie bet kurių duomenų, nurodytų pateiktoje ir užregistruotoje paramos paraiškoje, taip pat apie savo rekvizitų pasikeitimus.

VIII. TINKAMOS IR NETINKAMOS FINANSUOTI IŠLAIDOS

18. Tinkamomis finansuoti pripažįstamos išlaidos:

18.1. būtinos projektui įgyvendinti, neviršijančios numatyto paramos dydžio bei intensyvumo;

18.2. prekės turi būti naujos, nenaudotos, atitinkančios Lietuvos Respublikos ir ES teisės aktų nustatytus reikalavimus, perkamos vadovaujantis Administravimo taisyklėse nustatytomis pirkimo procedūromis;

18.3. faktiškai patirtos, pagrįstos išlaidų pagrindimo ir apmokėjimo įrodymo dokumentų originalais arba kopijomis, patvirtintomis pareiškėjo parašu arba notaro Lietuvos Respublikos notariato įstatymo (Žin., 1992, Nr. 28-810) nustatyta tvarka;

18.4. pareiškėjo padarytos įgyvendinant projektą ne anksčiau kaip po paramos paraiškos pateikimo datos. Šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų kategorijų sąraše, pateiktame Taisyklių 19 punkte, arba jei jos padarytos nesilaikant Administravimo taisyklėse nustatytų pirkimo procedūrų;

18.5. Parama stogo dangos įsigijimui negali viršyti pasirinktos stogo dangos kainos už 1 stogo kvadratinį metrą, nurodytą Taisyklių 19.1.2.1–19.1.2.8. punktuose. Įsigyjant kitą stogo dangą, nurodytą Taisyklių 19.1.2.9 punkte, jos gali būti pripažįstamos tinkamomis finansuoti, kai yra įsigytos vadovaujantis Administravimo taisyklėse nustatytomis pirkimo procedūromis.

19. Tinkamų finansuoti išlaidų kategorijos:

19.1. išlaidos, skirtos kaimo estetinei gerovei kelti:

19.1.1. projektui įgyvendinti būtinų asbestinių atliekų transportavimo iki šalinimo vietos ir jų šalinimo paslaugų pirkimas (galima iki 20 proc. paklaida nuo nurodyto asbesto kiekio Asbesto turinčių gaminių inventorizacijos ataskaitoje);

19.1.2. statybinių (stogo keitimo) medžiagų įsigijimas (galima iki 20 proc. paklaida nuo nurodyto asbesto kiekio Asbesto turinčių gaminių inventorizacijos ataskaitoje, tačiau jeigu patikros vietoje metu nustatytas mažesnis sumontuoto naujo stogo plotas, paklaida skaičiuojama nuo šio ploto):

19.1.2.1. beasbesčio šiferio danga – 9,20 Eur su PVM už m2;

19.1.2.2. bituminių čerpių danga – 9,51 Eur su PVM už m2;

19.1.2.3. plieninių čerpių danga – 13,24 Eur su PVM už m2;

19.1.2.4. keraminių čerpių danga – 18,57 Eur su PVM už m2 ;

19.1.2.5. bituminių lakštų danga – 8,74 Eur su PVM už m2;

19.1.2.6. plieninių čerpių imitacijos danga – 13,13 Eur su PVM už m2;

19.1.2.7. plieninių profiliuotų lakštų danga – 12,96 Eur su PVM už m2 ;

19.1.2.8. betoninių čerpių danga – 11,73 Eur su PVM už m2;

19.1.2.9. kita stogo danga.

Punkto pakeitimai:

Nr. 3D-429, 2013-06-17, Žin., 2013, Nr. 66-3315 (2013-06-22), i. k. 1132330ISAK003D-429

Nr. 3D-691, 2013-10-07, Žin., 2013, Nr. 106-5223 (2013-10-10), i. k. 1132330ISAK003D-691

Nr. 3D-635, 2014-09-22, paskelbta TAR 2014-09-24, i. k. 2014-12804

19.1.3. statybinės medžiagos, būtinos stogo dangai pakeisti.

19.1.4. projekto viešinimo išlaidos, atliktos vadovaujantis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191 (Žin., 2007, Nr. 48-1868) (toliau – Viešinimo taisyklės).

20. Netinkamos finansuoti išlaidos:

20.1. nesusijusios su projektu ir remiama veikla, neatitinkančios Taisyklių 18 ir 19 punktuose išlaidoms nustatytų reikalavimų, neįvardytos Taisyklių 19 punkte;

20.2. trumpalaikis turtas, išskyrus naujų statybinių medžiagų įsigijimą;

20.3. išlaidos ar jų dalis, patirtos perkant prekes ar paslaugas, nesilaikant Administravimo taisyklėse nustatytos pirkimų tvarkos;

20.4. stogą laikančiosios konstrukcijos, stogo šiltinimo medžiagos arba medžiagos termoizoliaciniam sluoksniui įrengti;

20.5. statybos darbai, atliekami ūkio, rangos ar mišriu būdu;

20.6. žemės pirkimo ir (arba) nuomos, ir (arba) kito nekilnojamojo turto pirkimo, nekilnojamojo turto vertės ataskaitos parengimo išlaidos ir (arba) nuomos išlaidos;

20.7. banko mokesčiai už sąskaitos atidarymą ir tvarkymą, banko operacijų išlaidos;

20.8. turtas, kurio valdymo (naudojimo) teisė pareiškėjui apribota, pvz., turtas areštuotas;

20.9. bendrosios išlaidos, kurios yra tiesiogiai susijusios su projekto parengimu ir administravimu.

21. Pirkimo ir (arba) importo PVM, kurį paramos gavėjas pagal Lietuvos Respublikos pridėtinės vertės mokesčio įstatymą (Žin., 2002, Nr. 35-1271) turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė), yra netinkamas finansuoti iš paramos lėšų.

IX. PARAMOS PARAIŠKOS PILDYMO, TEIKIMO, REGISTRAVIMO IR VERTINIMO TVARKA

22. Kvietimą teikti paramos paraiškas skelbia Agentūra pagal Ministerijos patvirtintą grafiką. Kvietimas skelbiamas „Valstybės žinių“ priede „Informaciniai pranešimai“, taip pat interneto svetainėse („Valstybės žinių“– www.valstybės-zinios.lt, Ministerijos – www.zum.lt, Agentūros – www.nma.lt).

23. Paramos paraiškos forma pateikiama šių Taisyklių priede ir skelbiama Ministerijos ir Agentūros interneto svetainėse adresais: www.zum.lt ir www.nma.lt.

24. Paramos paraiška ir (arba) dokumentai turi būti pildomi lietuvių kalba. Kita kalba užpildytos paramos paraiškos nepriimamos.

25. Paramos paraiškas priima iš pareiškėjų ir registruoja Agentūra Administravimo taisyklėse nurodytais adresais. Paramos paraiška ir (arba) papildomi dokumentai turi būti pateikti pareiškėjo asmeniškai arba per įgaliotą asmenį. Kitais būdais (pvz., paštu, per kurjerį, faksu arba elektroniniu paštu ir t. t.) pateiktos paraiškos nepriimamos.

26. Turi būti pateikiamas vienas originalus paramos paraiškos egzempliorius ir reikalaujamų dokumentų originalai arba kopijos, patvirtintos pareiškėjo parašu arba notaro Lietuvos Respublikos notariato įstatymo nustatyta tvarka.

27. Pareiškėjas privalo pasirašyti kiekvieną paramos paraiškos ir pridedamų dokumentų lapą.

28. Paramos paraiškos vertinimas negali trukti ilgiau kaip 20 darbo dienų nuo paramos paraiškų rinkimo laikotarpio pabaigos, į šį terminą neįskaičiuojamas paklausimų, patikrų bei ekspertizės atlikimo terminas. Paklausimai gali būti išsiųsti, patikros gali būti atliktos bet kuriuo paramos paraiškos vertinimo metu.

29. Užregistravus paramos paraišką atliekamas administracinės atitikties tikrinimas Administravimo taisyklių nustatyta tvarka.

30. Paramos paraiškos tinkamumo vertinimo metu nustatoma, ar projektas tinkamas finansuoti pagal Priemonę.

X. PARAMOS PARAIŠKŲ PIRMUMO VERTINIMAS

31. Paramos paraiškų pirmumo vertinimas atliekamas Administravimo taisyklių nustatyta tvarka.

32. Pirmumo kriterijai:

32.1. pareiškėjas nėra gavęs ES investicinės paramos žemės ūkiui ir kaimo plėtrai (pagal BPD ir Programą);

32.2. pareiškėjas, turintis daugiavaikę šeimą;

32.3. pareiškėjas, turintis ikimokyklinio, priešmokyklinio amžiaus ir (arba) pradines klases lankantį (-čius) vaiką (-us);

32.4. pareiškėjas ir (arba) kartu gyvenantis šeimos narys, turintis negalią (pripažintas vidutinis ar sunkus neįgalumo lygis) ar esantis nedarbingas (pripažintas 0–55 proc. darbingumas), kuris gyvenamąją vietą deklaruoja pagal Priemonę numatomame tvarkyti gyvenamajame name. Investuojant į dvibutį arba daugiabutį namą, pirmumo kriterijus taikomas, jeigu gyvena bent vienas negalią turintis asmuo, kuris gyvenamąją vietą deklaruoja pagal Priemonę numatomame tvarkyti gyvenamajame name;

Punkto pakeitimai:

Nr. 3D-429, 2013-06-17, Žin., 2013, Nr. 66-3315 (2013-06-22), i. k. 1132330ISAK003D-429

32.5. pareiškėjas yra kaimo bendruomenės, kuri yra registruota pagal Lietuvos Respublikos asociacijų įstatymą (Žin., 2004, Nr. 25-745) ir veikiančios teritorijoje, kurioje pareiškėjas yra deklaravęs nuolatinę gyvenamąją vietą, narys;

32.6. pareiškėjas, kurio gyvenamajame name, numatomame tvarkyti pagal Priemonę, gyvena daugiau, ne mažiau kaip vienerius metus iki paramos paraiškos pateikimo dienos deklaravusių gyvenamąją vietą, asmenų.

33. Jeigu paramos paraiškoje ir jos prieduose nėra duomenų / dokumentų, kuriais vadovaujantis būtų galima nustatyti pareiškėjo atitiktį prioritetiniam atrankos kriterijui, laikoma, kad pareiškėjas jo neatitinka.

34. Tuo atveju, jeigu kreipiamasi paramos dėl dvibučio ir (arba) daugiabučio namo stogo dangos keitimo, pirmumo kriterijai taikomi pareiškėjui, išskyrus Taisyklių 32.4 punkte nurodytą atvejį.

XI. PARAMOS PARAIŠKŲ TVIRTINIMAS IR PARAMOS SKYRIMO TVARKA

35. Agentūra, įvertinusi paramos paraiškas, priima sprendimą dėl paramos skyrimo arba neskyrimo Agentūros nustatyta tvarka. Apie priimtą sprendimą Agentūra informuoja Ministeriją per 5 darbo dienas nuo jo priėmimo dienos.

36. Agentūra apie sprendimą dėl paramos skyrimo arba neskyrimo informuoja pareiškėjus registruotu laišku per 3 darbo dienas nuo sprendimo priėmimo dienos, nurodydama sprendimo apskundimo tvarką.

37. Priėmus sprendimą skirti paramą, pareiškėjas tampa paramos gavėju. Paramos sutartis nesudaroma.

XII. MOKĖJIMO PRAŠYMO TEIKIMO, ADMINISTRAVIMO IR PARAMOS IŠMOKĖJIMO TVARKA

38. Projekto įgyvendinimo trukmė negali viršyti 12 mėnesių nuo sprendimo skirti paramą priėmimo dienos.

39. Mokėjimo prašymai teikiami ne vėliau kaip per 12 mėnesių nuo sprendimo skirti paramą priėmimo dienos.

40. Mokėjimo prašymo forma ir informacija apie pridedamus dokumentus pateikiama Agentūros interneto svetainėje www.nma.lt ir Ministerijos interneto svetainėje www.zum.lt.

41. Turi būti pateikiamas vienas originalus mokėjimo prašymo egzempliorius ir ataskaitinio laikotarpio išlaidų pagrindimo bei išlaidų apmokėjimo įrodymo dokumentų bei kitų reikiamų dokumentų originalai arba kopijos (tarp jų ir pažyma apie asbesto turinčių gaminių atliekų pašalinimą), patvirtintos pareiškėjo parašu arba notaro Lietuvos Respublikos notariato įstatymo nustatyta tvarka. Kiekvienas mokėjimo prašymo ir jo priedų lapas turi būti patvirtintas pareiškėjo parašu.

42. Mokėjimo prašymus kartu su reikiamais priedais iš paramos gavėjų priima ir registruoja Agentūra Administravimo taisyklėse nurodytais adresais.

43. Pavėluotai pateikus mokėjimo prašymą, taikomos sankcijos, nustatytos Administravimo taisyklėse. Pavėluotai teikiami mokėjimo prašymai priimami 60 darbo dienų nuo Taisyklių 39 punkte nurodyto termino pabaigos. Vėliau mokėjimo prašymai nepriimami, išskyrus Administravimo taisyklėse ir šių Taisyklių 45 punkte numatytus atvejus.

44. Jeigu paramos gavėjas dėl pateisinamų priežasčių nori pratęsti mokėjimo prašymo teikimo terminą, jis iki Taisyklių 39 punkte nurodyto termino pabaigos turi Agentūrai raštu pateikti argumentuotą prašymą dėl termino pratęsimo.

45. Mokėjimo prašymą pateikus pavėluotai dėl nenugalimos jėgos (force majeure) aplinkybių, paramos gavėjas turi Agentūrai raštu paaiškinti vėlavimo priežastis ir pateikti pagrindimo dokumentus.

46. Paramos gavėjas privalo tinkamas finansuoti išlaidas aiškiai išvardyti pagal išlaidų kategorijas, nurodytas Taisyklių 19 punkte, o ne pateikti bendra suma.

47. Paramos gavėjas privalo turėti finansinės institucijos sąskaitą, į kurią bus pervedamos paramos lėšos.

48. Paramos gavėjų atsiskaitymai su tiekėjais turi vykti tik per finansines institucijas.

49. Mokėjimo prašymai vertinami ir paramos lėšos išmokamos Administravimo taisyklių nustatyta tvarka.

Punkto pakeitimai:

Nr. 3D-699, 2013-10-14, Žin., 2013, Nr. 109-5382 (2013-10-17), i. k. 1132330ISAK003D-699

50. Šiai Priemonei taikomas išlaidų kompensavimo būdas, kaip nustatyta Administravimo taisyklėse.

51. Taikant išlaidų kompensavimo mokėjimo būdą, paramos gavėjas pradeda įgyvendinti projektą savo lėšomis ir Agentūrai teikia mokėjimo prašymus, kuriuose deklaruoja patirtas ir apmokėtas išlaidas, pridėdamas išlaidų pagrindimo, išlaidų apmokėjimo įrodymo dokumentų bei kitų reikiamų dokumentų originalus arba kopijas, patvirtintas pareiškėjo parašu arba notaro Lietuvos Respublikos notariato įstatymo nustatyta tvarka.

52. Paramos gavėjas gali pateikti iki dviejų mokėjimo prašymų. Statybinių (stogo keitimo) medžiagų įsigijimo išlaidos negali būti išskaidytos į du mokėjimo prašymus.

53. Baigęs įgyvendinti projektą, paramos gavėjas pateikia Agentūrai galutinį mokėjimo prašymą, kuriame deklaruoja visas per laikotarpį nuo paskutinio mokėjimo prašymo patirtas ir apmokėtas tinkamas finansuoti išlaidas.

531. Galutinė projekto įgyvendinimo ataskaita ir užbaigto projekto metinės ataskaitos pagal šią Priemonę neteikiamos.

Papildyta punktu:

Nr. 3D-429, 2013-06-17, Žin., 2013, Nr. 66-3315 (2013-06-22), i. k. 1132330ISAK003D-429

54. Paramos lėšos išmokamos Administravimo taisyklių nustatyta tvarka.

XIII. PROJEKTŲ ĮGYVENDINIMO PRIEŽIŪRA IR TIKRINIMAS

55. Patikrų vietoje atlikimo tvarka numatyta Administravimo taisyklėse.

56. Paramos gavėjui nesilaikant paramos suteikimo reikalavimų ir pažeidžiant įsipareigojimus, numatytus šiose Taisyklėse ir paramos paraiškoje, taikomos sankcijos, numatytos Administravimo taisyklėse.

XIV. PROJEKTŲ VIEŠINIMAS

57. Iš EŽŪFKP ir bendrojo finansavimo lėšų pagal Programą konkrečiam projektui paramą gaunantis paramos gavėjas privalo imtis informavimo ir viešinimo priemonių, vadovaudamasis Viešinimo taisyklėmis.

XV. BAIGIAMOSIOS NUOSTATOS

58. Projektų dokumentų saugojimo, apskundimo tvarką ir kitą šiose Taisyklėse nepateiktą informaciją reglamentuoja Administravimo taisyklės ir kiti teisės aktai.

59. Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.

_________________

Lietuvos kaimo plėtros 2007–2013 metų

programos priemonės „Kaimo atnaujinimas ir

plėtra“ veiklos „Asbestinių stogų dangos

keitimas“ įgyvendinimo planavimo būdu

2013 metais taisyklių

priedas

(Paramos paraiškos forma)  Paramos paraiškos forma pildoma didžiosiomis raidėmis ir aiškiu šriftu (rekomenduojama naudoti Times New Roman šriftą, ne mažesnį kaip 10 punktų).

nacionalinės mokėjimo agentūros prie žemės ūkio ministerijos kaimo plėtros ir žuvininkystės programų departamento |__|__|__|__|__|__|__|__|__|__|__|__| paramos administravimo skyrius**
|__|__|__|__| |__|__| |__|__| |__|__|__|__|__|__|__|__|__|__|__|__|__|__| (paramos paraiškos registracijos data ir registracijos numeris)
(paramos paraišką užregistravusio tarnautojo pareigos) (vardas, pavardė) (parašas)
Paramos paraiška vertinti priimta □ Paramos paraiška atmesta □

Nacionalinės mokėjimo agentūros prie Žemės ūkio ministerijos

Kaimo plėtros ir žuvininkystės programų departamento

________________ Paramos administravimo skyriui

PARAMOS ParaiškA pagal LIETUVOS Kaimo plėtros 2007–2013 metų PROGRAMOS priemonĖS „KAIMO ATNAUJINIMAS IR PLĖTRA“ VEIKLOS „ASBESTINIŲ STOGŲ DANGOS KEITIMAS“ ĮGYVENDINIMO PLANAVIMO BŪDU 2013 metais TAISYKLES**1 * Pildo Nacionalinės mokėjimo agentūros prie Žemės ūkio ministerijos (toliau – Agentūra) Kaimo plėtros ir žuvininkystės programų departamento Teritorinio paramos administravimo skyriaus tarnautojas.

____________Nr. ________

(data)

____________________

(sudarymo vieta)

I. INFORMACIJA APIE PAREIŠKĖJĄ

1. Informacija apie pareiškėją
1.1. Pareiškėjo vardas, pavardė:
1.2. Asmens kodas |__|__|__|__|__|__|__|__|__|__|__|

Adresas: (Nurodoma pareiškėjo gyvenamoji vieta, telefonas, faksas, el. paštas, kuriuo bus galima susisiekti su pareiškėju paraiškos vertinimo ir projekto įgyvendinimo metu)
Savivaldybės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|
Seniūnijos pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|
Gyvenamosios vietovės pavadinimas |__|__|__|__|__|__|__|__|__|__|__|__|__|__|__|__|__|__|__|
Gatvės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Namo Nr. |__|__|__|
Telefono Nr. |__|__|__|__|__|__|__|__|__|__|__|__|__|
Fakso Nr. |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
El. paštas |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|__|
Pareiškėjo atsiskaitomosios sąskaitos numeris |__|__|__|__|__|__|__|__|__|__|__|__|__|__|__|__|__|__|__|__|__|__|
Kokiu būdu norite gauti informaciją apie paraiškos administravimo eigą? PASTABA. Užpildykite, pažymėdami langelį kryželiu „X“.
Paštu	□
Elektroniniu paštu	□
Sutinku elektroniniu paštu gauti NMA interneto svetainėse publikuojamas naujienas
Taip	□
Ne	□
Sutinku, kad informaciją apie projektą Nacionalinė mokėjimo agentūra prie Žemės ūkio ministerijos teiktų žemės ūkio skyriui (pažymėti „x“):
Taip	□
Ne	□
Jei sutinkate, nurodykite Jūsų gyvenamosios vietovės rajono žemės ūkio skyriaus pavadinimą (įrašyti) __________________________

II. INFORMACIJA APIE PROJEKTĄ, KURIAM PRAŠOMA PARAMOS

1. Lietuvos kaimo plėtros 2007–2013 metų programos (toliau – Programa) priemonės kodas	| 3 | 2 | 2 |
2. Programos priemonės pavadinimas	„Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu
3. Gyvenamojo namo, kurio stogas bus keičiamas, unikalus numeris	|__|__|__|__|-|__|__|__|__|-|__|__|__|__|-|__|__|__|__|
4. Projekto įgyvendinimo vieta (Nurodoma vieta, kurioje bus įgyvendinamas projektas)	Savivaldybės pavadinimas |__|__|__|__|__|__|__|__|__|__|__|__|__|__|__|__|__|__|__|__|__|__|__| Tikslus adresas (miestas / kaimas, gatvės pavadinimas, namo Nr.) |__|__|__|__|__|__|__|__|__|__|__|__|__|__|__|__|__|__|__| |__|__|__|__|__|__|__|__|__|__|__|__|__|__|__|__|__|__|__|__|__|__|__|__|__| |__|__|__||__|__|__|
5. Prašoma paramos suma, Eur	Prašoma paramos suma |__|__|__|__|__|__|__|__| Eur
6. Asmuo, atsakingas už projektą (Pildoma, jei yra pareiškėjo įgaliotas asmuo, kuris bus atsakingas už projekto įgyvendinimo priežiūrą ir projekto įgyvendinimo ataskaitos rengimą)	Vardas, pavardė |__|__|__|__|__|__|__|__|__|__|__|__|__|__|__|__|__|__|__|__|__|__|__|__| Tel. Nr. |__|__|__|__|__|__|__|__|__|__|__|__|__|__|__|__|__|__|__|__|__|__|__|__|

III. PROJEKTO APRAŠAS

1. Trumpa projekto santrauka
(pateikiama informacija apie gyvenamojo namo asbestinio stogo plotą ir jam planuojamos naudoti naujos stogo dangos plotą kvadratiniais metrais (m)2 ar vnt. Atkreipiame dėmesį, kad asbesto turinčių gaminių inventorizacijos ataskaitoje yra nurodytas asbesto turinčio gaminio kiekis (m2) (arba kg ir vnt.), t. y. numatomas pašalinti asbesto turinčių gaminių atliekų kiekis.)

2. Informacija apie tinkamas finansuoti projekto išlaidas, kurioms prašoma parama Atsižvelgiant į Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisyklėse (toliau – Taisyklės) nurodytas tinkamas išlaidas, prašau kompensuoti mano numatomas patirti išlaidas pagal Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklą „Asbestinių stogų dangos keitimas“, bet ne daugiau kaip 1 737,72 eurų. Veikla bus vykdoma laikantis Taisyklėse ir kituose teisės aktuose, reglamentuojančiuose priemonės įgyvendinimą, nustatytų reikalavimų.

IV. PROJEKTO ĮGYVENDINIMO (PRIEŽIŪROS) RODIKLIAI

(Pildoma atsižvelgiant į projekto pobūdį, tikslus, projekto įgyvendinimo planą. Turi būti įrašomi planuojami projekto įgyvendinimo rezultatai bei jų matavimo rodikliai, išreikšti kiekybine išraiška (vnt.). Rodiklių reikšmės privalo būti realios ir suplanuotos.)

Eil. Nr.	Rodiklio pavadinimas	Prieš pradedant įgyvendinti projektą 20___ m.	Po projekto įgyvendinimo (prognozė 20___ m.)
1.	Gyvenamųjų namų, kuriems pakeista asbestinė stogo danga, skaičius (vnt.)
2. 2.	Kaimo gyventojų, kurie naudojasi projektų rezultatais, skaičius (vnt.) (nurodomas gyvenamajame name gyvenančių žmonių skaičius)

V. PAREIŠKĖJO ATITIKTIS TINKAMUMO REIKALAVIMAMS

(Šioje lentelėje pareiškėjas atsako į pateiktus klausimus, pažymėdamas ženklu „X“ langelį ties žodžiu „Taip“ arba „Ne“.)

1.	Ar esate atsiskaitęs su Valstybine mokesčių inspekcija?	□ Taip □ Ne
2.	Ar esate atsiskaitęs su Valstybiniu socialinio draudimo fondu?	□ Taip □ Ne
3.	Ar patvirtinate, kad esate kaimo gyventojas, ne mažiau kaip penkerius metus iki paramos paraiškos pateikimo nuolatinę gyvenamąją vietą deklaravęs kaimo vietovėje?	□ Taip □ Ne
4.	Ar patvirtinate, kad projekte numatytos išlaidos nėra ir nebus finansuojamos iš kitų nacionalinių programų ir ES fondų?	□ Taip □ Ne
5.	Ar patvirtinate, kad nekilnojamasis turtas (vienbutis namas arba butas gyvenamosios paskirties dvibučiame ir (arba) daugiabučiame name), į kurį investuojama ir kuris tiesiogiai susijęs su projekte numatyta veikla, priklauso Jums arba Jūsų sutuoktiniui asmeninės nuosavybės teise, sutuoktinių bendrosios dalinės arba sutuoktinių bendrosios jungtinės nuosavybės teise?	□ Taip □ Ne
6.	Ar patvirtinate, kad įgaliojimas teikti paramos paraišką gautas iš visų nekilnojamo turto savininkų, jeigu planuojama investuoti į vienbutį namą, kuris priklauso Jums ar Jūsų sutuoktiniui kartu su kitais asmenimis arba Jums ir Jūsų sutuoktiniui bendrosios dalinės arba bendrosios jungtinės nuosavybės teise kartu su kitais asmenimis?	□ Taip □ Ne □ Neaktualu
7.	Ar patvirtinate, kad įgaliojimas teikti paramos paraišką gautas iš visų nekilnojamo turto savininkų ir su visais nekilnojamo turto savininkais sudaryta projektui įgyvendinti skirta jungtinės veiklos sutartis, jeigu planuojama investuoti į gyvenamosios paskirties dvibutį ir (arba) daugiabutį namą?	□ Taip □ Ne □ Neaktualu
8.	Ar patvirtinate, kad nekilnojamasis turtas (gyvenamasis namas) yra inventorizuotas pagal Asbesto turinčių gaminių inventorizacijos tvarkos aprašą, patvirtintą Lietuvos Respublikos aplinkos ministro 2009 m. gegužės 11 d. įsakymu Nr. D1-267 ?	□ Taip □ Ne
9.	Ar patvirtinate, kad projektas įgyvendinamas kaimo vietovėje, t. y. gyvenamojoje vietovėje , kurioje gyvena ne daugiau kaip 6000 gyventojų ir ta vietovė nėra savivaldybės centras ar sodo bendrija?	□ Taip □ Ne
10.	Ar patvirtinate, kad projektas yra viešasis ne pelno projektas ?	□ Taip □ Ne
11.	Ar patvirtinate, kad esate pareiškėjas iš savivaldybės, kuri turi patvirtintą programą pagal Asbesto šalinimo programos, patvirtintos Lietuvos Respublikos Vyriausybės 2008 m. balandžio 17 d. nutarimu Nr. 351, priedo 2.2. priemonę „Savivaldybės paramos asbesto turintiems gaminiams šalinti iš viešojo naudojimo ir gyvenamųjų pastatų programa“?	□ Taip □ Ne
12.	Ar įsipareigojate nekeisti projekto įgyvendinimo vietos ir sąlygų, neparduoti ir kitaip neperleisti kitam asmeniui už paramos lėšas įgyto turto mažiausiai penkerius metus nuo sprendimo skirti paramą priėmimo?	□ Taip □ Ne
13.	Ar įsipareigojate, jeigu stogo danga bus sunaikinta arba sugadinta per penkerius metus nuo sprendimo skirti paramą priėmimo dienos, atstatyti jį savo lėšomis?	□ Taip □ Ne
14.	Ar patvirtinate, kad investuojate į gyvenamąjį namą, kuriame dabar gyvenate?	□ Taip □ Ne
15.	Ar patvirtinate, kad ne mažiau kaip 2 pastaruosius metus iki paraiškos pateikimo vykdote ekonominę ir (ar) profesinę veiklą kaimo vietovėje? (Netaikoma, jei pareiškėjas yra sulaukęs pensijinio amžiaus arba jam pripažintas 0-55 proc. darbingumas.)	□ Taip □ Ne
Pirmumo kriterijai
16.	Ar nesate gavęs ES investicinės paramos žemės ūkiui ir kaimo plėtrai (pagal BPD ir Programą)?	□ Taip □ Ne
17.	Ar esate kaimo gyventojas, turintis daugiavaikę šeimą?	□ Taip □ Ne
18.	Ar esate kaimo gyventojas, turintis ikimokyklinio, priešmokyklinio amžiaus ir (arba) pradines klases lankantį (-čių) vaiką (-ų)?	□ Taip □ Ne
19.	Ar esate kaimo gyventojas ir (arba) kartu gyvenantis šeimos narys, turintis negalią (pripažintas 0-55 proc. darbingumas), kuris gyvenamąją vietą deklaruoja pagal Priemonę numatomame tvarkyti gyvenamajame name?	□ Taip □ Ne
20.	Ar esate kaimo bendruomenės, kuri yra registruoja pagal Lietuvos Respublikos asociacijų įstatymą, narys ?	□ Taip □ Ne
21.	Kiek asmenų gyvena name, kurie ne mažiau kaip vienerius metus iki paramos paraiškos pateikimo dienos yra deklaravę gyvenamąją vietą, pagal Priemonę numatomame tvarkyti gyvenamajame name?

Nepateikus dokumentų, kuriais patvirtinama atitiktis šiems pirmumo kriterijams, laikoma, kad pareiškėjas šių pirmumo kriterijų neatitinka.

VI. KITA INFORMACIJA

(šioje lentelėje pareiškėjas atsako į pateiktus klausimus, užbraukdamas kryželiu langelį ties žodžiu „Taip“ arba „Ne“ arba „Neaktualu“)

1.	Ar įsipareigojate įgyvendinti projektą per 12 mėnesių nuo sprendimo skirti paramą priėmimo dienos?	□ Taip □ Ne □
2.	Ar įsipareigojate viešinti gautą paramą? Kokias viešinimo priemones naudosite?	□ Taip □ Ne Nurodyti viešinimo priemones (pažymėti langelį kryželiu „X“): □ Programos logotipai ir ES emblema (privalomi, jei investuojama į materialines vertybes (įrangą, techniką ir kt.) ar įrengtas patalpas ir projekto vertė iki 50 000 EUR; □ kitos priemonės (lipdukai su EŽŪFKP programos atributika, plakatai , straipsniai ir kt.)

VII. PATEIKIAMI DOKUMENTAI

Eil. Nr.	Dokumento pavadinimas	Pažymėti X	Puslapių skaičius
1.	Pažyma apie pareiškėjo (kaimo gyventojo) deklaruojamą gyvenamąją vietą kaimo vietovėje per ne trumpesnį kaip penkerių metų laikotarpį iki paramos paraiškos pateikimo dienos.	□	|__|__|
2.	Asbesto turinčių gaminių inventorizacijos ataskaitos kopija pagal Asbesto turinčių gaminių inventorizacijos tvarkos aprašą, patvirtintą Lietuvos Respublikos aplinkos ministro 2009 m. gegužės 11 d. įsakymu Nr. D1-267;	□	|__|__|
3.	Paprastojo remonto aprašas, kaip nustatyta Lietuvos Respublikos statybos įstatymo (toliau – Statybos įstatymas) 20 straipsnio 1 dalies 9 punkte, parengtą pagal statybos techninio reglamento STR 1.05.06:2010 „Statinio projektavimas“, patvirtinto Lietuvos Respublikos aplinkos ministro 2004 m. gruodžio 30 d. įsakymu Nr. D1-708, reikalavimus, bei statybą leidžiantį dokumentą, parengtą pagal Statybos įstatymo 23 straipsnio 1 dalies 4 punkto ir statybos techninio reglamento STR 1.01.07:2010 „Statybą leidžiantys dokumentai“, patvirtinto Lietuvos Respublikos aplinkos ministro 2010 m. rugsėjo 27 d. įsakymu Nr. D1-826, reikalavimus.	□	|__|__|
4.	Jei pareiškėjo projektui taikomi statybos techninio reglamento STR 1.01.07:2010 „Statybą leidžiantys dokumentai“ reikalavimai, kartu su paramos paraiška ir paprastojo remonto aprašu jis turi pateikti įgaliotų valstybės tarnautojų rašytinius pritarimus projektui (savivaldybės administracijos direktoriaus, saugomos teritorijos direkcijos arba regiono aplinkos apsaugos departamento, arba Kultūros paveldo departamento prie Kultūros ministerijos), kaip nustatyta Statybos įstatymo 23 straipsnio 17 dalyje.	□	|__|__|
5.	Dokumentai, įrodantys pareiškėjo vykdomą profesinę ir (ar) ekonominę veiklą kaimo vietovėje. Netaikoma, jei pareiškėjas yra sulaukęs pensijinio amžiaus arba jam pripažintas 0-55 proc. darbingumas (pažyma iš darbdavio, įmonės pažymėjimas, verslo liudijimas ar individualios veiklos pažyma).	□	|__|__|
6.	Dokumentai, įrodantys pareiškėjo atitiktis pirmumo kriterijams, nurodytiems Taisyklių X skyriuje (vaikų gimimo liudijimo kopija, pažyma iš mokyklos, negalią (pripažintas 0-55 proc. darbingumas) patvirtinantis dokumentas, kaimo bendruomenės išduota pažyma, kartu su pareiškėju gyvenančio šeimos nario gyvenamosios vietos deklaracija, kitų negalią turinčių asmenų gyvenamosios vietos deklaracijos).	□	|__|__|
7.	Rašytinis sutuoktinio sutikimas investuoti į jam (jiems) priklausantį nekilnojamąjį turtą.	□	|__|__|
8.	Įgaliojimas teikti paramos paraišką (jeigu planuojama investuoti į gyvenamosios paskirties dvibutį ir (arba) daugiabutį namą).	□	|__|__|
9.	Jungtinės veiklos sutartis (jeigu planuojama investuoti į gyvenamosios paskirties dvibutį ir (arba) daugiabutį namą).	□	|__|__|
10.	Kiti dokumentai (įrašyti)	□	|__|__|

VIII. PAREIŠKĖJO DEKLARACIJA

Aš, pretenduojantis (-i) gauti paramą pagal priemonę „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisykles, pasirašydamas (-a) šioje paramos paraiškoje patvirtinu, kad: 1. Šioje paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga. 2. Nesu pažeidęs (-usi) jokios kitos sutarties dėl paramos skyrimo iš ES arba Lietuvos Respublikos biudžeto lėšų. 3. Man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas nustatytu laikotarpiu. 4. Žinau, kad paraiška gali būti atmesta, jeigu joje pateikti ne visi prašomi duomenys (įskaitant šią deklaraciją). 5. Sutinku, kad mano tinkamumas gauti paramą bus vertinamas pagal mano pateiktus ir atitinkamais dokumentais pagrįstus duomenis ir viešuosiuose registruose esančius duomenis. 6. Žinau, kad, pavėluotai pateikus mokėjimo prašymą, taikomos sankcijos Administravimo taisyklėse ir kituose teisės aktuose, kurie reglamentuoja paramos teikimą ir administravimą. 7. Sutinku, kad paraiškoje pateikti mano asmens ir kiti duomenys būtų apdorojami ir saugomi informacinėje sistemoje ir kad Agentūra gautų mano asmens ir kitus duomenis iš kitų juridinių asmenų paramos administravimo klausimais. 8. Žinau, kad Agentūra gali patikrinti pateiktus duomenis ir atlikti patikrą vietoje, gauti papildomos informacijos apie mano projekto ir su juo susijusią veiklą. Pateiktus duomenis kontrolės tikslams gali panaudoti ir kitos Lietuvos Respublikos ir ES institucijos. 9. Žinau, kad kompensuojamos tik naujų, nenaudotų, atitinkančių Lietuvos Respublikos ir ES teisės aktų nustatytus reikalavimus, perkamų vadovaujantis Administravimo taisyklėse nustatytų pirkimo procedūrų prekių įsigijimas; 10. Sutinku, kad mano asmens duomenys ir informacija apie mano pateiktą paraišką, nurodant pareiškėjo pavadinimą, paraiškos kodą ir prašomą paramos sumą, būtų skelbiama Agentūros interneto svetainėje ir visa su šiuo projektu susijusi informacija, mano asmens duomenys būtų naudojami statistikos, vertinimo ir tyrimų tikslams. 11. Esu informuotas, kad mano asmens duomenys apie gaunamą (gautą) paramą bus viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti Bendrijos finansinius interesus ES ir Lietuvos Respublikos teisės aktuose nustatyta tvarka. 12. Esu informuotas, kad turiu teisę žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant teisės aktų nuostatų. 13. Esu informuotas, kad duomenų valdytojas yra Agentūra. 14. Nurodyta finansinės institucijos sąskaita priklauso man ir prisiimu visą atsakomybę dėl nuostolių, kurie gali atsirasti klaidingai nurodžius finansinės institucijos sąskaitos numerį. 15. Įsipareigoju: 15.1. siekdamas numatytų projekto rezultatų, įgyvendinti jį taip, kaip aprašyta paraiškoje; 15.2. raštu pranešti Agentūrai apie visus galimus nukrypimus nuo planuoto projekto įgyvendinimo. Žinau, kad jokie su Agentūra raštu nesuderinti nukrypimai nuo planuoto projekto įgyvendinimo, keičiantys projekto investicijas, pakeitimai, kuriais pratęsiamas projekto įgyvendinimo laikotarpis ar kitaip keičiamas projektas, ar paraiškoje bei sprendime skirti paramą nustatomi paramos gavėjo įsipareigojimai yra neleidžiami; 15.3. neįkeisti turto, kuriam įsigyti yra suteikiama parama, penkerius metus nuo sprendimo skirti paramą priėmimo datos; 15.4. jeigu stogo danga bus sunaikinta arba sugadinta, atstatyti jį savo lėšomis; 15.5. įsigyti prekes, paslaugas ar darbus, kuriems įsigyti suteikiama parama, laikydamasis Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklių, patvirtintų Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150, nuostatų. Įvykdyto (-ų) konkurso (-ų) ir (arba) apklausos (-ų) dokumentaciją pateiksiu Agentūrai įvertinti prieš teikdamas atitinkamą mokėjimo prašymą. Žinau, kad, netinkamai atlikus pirkimo procedūras, lėšos yra nekompensuojamos; 15.6. ne vėliau kaip per 10 (dešimt) darbo dienų grąžinti Agentūrai gautą didesnę, nei numatyta Sprendime skirti paramą, paramos sumą arba dėl klaidos gautų lėšų sumą, nuo lėšų gavimo dienos; 15.7. gavęs Agentūros sprendimą dėl paramos neskyrimo, paramos išmokėjimo sustabdymo, paramos sumažinimo, dėl paramos mokėjimo nutraukimo ir (arba) reikalavimo grąžinti paramos lėšas ar jų dalį, per sprendime nustatytą terminą įvykdyti sprendime išvardytus reikalavimus ir (arba) grąžinti paramos lėšas į sprendime nurodytą sąskaitą, o apie reikalavimų įvykdymą raštu informuoti Agentūrą; 15.8. vykdyti visuomenės informavimo ir Paramos viešinimo veiksmus vadovaudamasis Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklėmis, patvirtintomis Lietuvos Respublikos žemės ūkio ministro 2007 m. balandžio 26 d. įsakymu Nr. 3D-191; 15.9. pranešti Agentūrai apie bet kurių duomenų, pateiktų šioje paraiškoje, taip pat apie savo rekvizitų pasikeitimus; 15.10. bendradarbiauti su projektą kontroliuojančiais asmenimis, laiku teikti jiems visą prašomą informaciją, sudaryti sąlygas tikrinti projekto įgyvendinimą vietoje ir savo veiklą, susipažinti su dokumentais, susijusiais su projekto vykdymu; 15.11. Agentūros nustatytais terminais teikti jai papildomą informaciją, pagrindimo dokumentus, šalinti mokėjimo prašymų trūkumus bei kitus nustatytus neatitikimus; 15.12. Agentūrai nustačius šios paraiškos vykdymo pažeidimus, per Agentūros nustatytą terminą ištaisyti padarytus pažeidimus arba pateikti reikalaujamą informaciją, o Agentūrai arba Ministerijai priėmus sprendimą neteikti paramos, sustabdyti paramos teikimą ar nutraukti paramos mokėjimą ir (arba) grąžinti jau sumokėtas lėšas, šiame sprendime nustatytu laiku grąžinti reikalaujamą paramos dalį ar visą gautą paramos sumą ir sumokėti sprendime grąžinti paramą nurodytas palūkanas, numatytas Grąžintinų lėšų, susidariusių įgyvendinant Europos Sąjungos žemės ūkio fondų priemones, administravimo taisyklėse, patvirtintose Lietuvos Respublikos Vyriausybės 2008 m. vasario 13 d. nutarimu Nr. 137 , kurių dydis nustatomas vadovaujantis Lietuvos Respublikos žemės ūkio ministro įsakymu kiekvieną ketvirtį, jeigu ES teisės aktai nenustato kitaip; 15.13. neperleisti jokių savo teisių ir įsipareigojimų, kylančių iš šios paraiškos, tretiesiems asmenims be rašytinio Agentūros sutikimo; 15.14. nuo paramos pagal šią paraišką gavimo momento vykdyti visus įsipareigojimus ir reikalavimus, nustatytus 2005 m. rugsėjo 20 d. Tarybos reglamente (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2013 m. gruodžio 17 d. Europos Parlamento ir Tarybos reglamentu (ES) Nr. 1310/2013 (OL 2013 L 347, p. 865), Programoje, Administravimo taisyklėse, kol projektas pagal šią paraišką bus galutinai įgyvendintas. Pasikeitus teisės aktų, reglamentuojančių paramos teikimą ir administravimą, nuostatoms, nuo pat jų įsigaliojimo dienos įsipareigoju vykdyti projektą pagal šią paraišką laikantis pasikeitusių teisės aktų reikalavimų ir prisiimti visą atsakomybę už iš to kylančias pasekmes. 16. Žinau, kad jei netinkamai vykdysiu projektą pagal šią paraišką ar kitaip pažeisiu teisės aktų, reglamentuojančių paramos teikimą ir administravimą, reikalavimus, man gali būti taikomos teisės aktų numatytos sankcijos. (pareiškėjo arba jo įgalioto asmens (parašas) (vardas, pavardė) pareigų pavadinimas

IX. PAREIŠKĖJO SUTUOKTINIO SUTIKIMAS DĖL ASMENS DUOMENŲ TVARKYMO

(Pildo ir pasirašo tik pareiškėjo sutuoktinis)

Informuoju, kad aš,	,

(pareiškėjo sutuoktinio vardas, pavardė, asmens kodas)

esu pareiškėjo

(vardas, pavardė)

sutuoktinis ir dalyvauju / nedalyvauju (nereikalingą išbraukti) Lietuvos kaimo plėtros 2007–2013 metų programos investicinėse priemonėse

.

(nurodyti Programos priemonių pavadinimus ir paraiškų registracijos Nr.)

Esu informuotas (-a) ir sutinku, kad mano asmens duomenys gali būti naudojami pareiškėjo

paramos administravimo tikslais,

(vardas, pavardė)

gali būti apdorojami ir saugomi informacinėje sistemoje, viešinami visuomenės informavimo tikslais, taip pat gali būti perduoti audito ir tyrimų institucijoms siekiant apsaugoti ES finansinius interesus ES ir Lietuvos Respublikos teisės aktuose nustatyta tvarka.

Esu informuotas, kad turiu teisę žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant ES ir Lietuvos Respublikos teisės aktų nuostatų. Esu informuotas, kad duomenų tvarkytoja yra Agentūra.

PRIDEDAMA. Santuokos liudijimo kopija, ___ lapas/-ų.

(sutuoktinio parašas)	(sutuoktinio vardas, pavardė)

Jei projektą parengė ir paraišką padėjo užpildyti konsultantas, nurodykite:

Konsultanto vardas ir pavardė |__|__|__|__|__|__|__|__|__|__|__|__|__|__|__|__|__|__|__|

Institucijos pavadinimas |__|__|__|__|__|__|__|__|__|__|__|__|__|__|__|__|__|__|__|

__|__|__|__|__|__|__|__|__|__|__|__|__|__|__|__|__|__|____|__|__|__|__|__|__||

Telefono ir fakso Nr. |__|__|__|__|__|__|__|__|__|__|__|__|__|__|__|__|__|__|__|

|__|__|__|__|__|__|__|__|__|__|__|__|__|__|__|__|__|__|__|

(parašas)	(konsultanto vardas, pavardė)

Pastaba. Pareiškėjo pateikti duomenys bus tvarkomi elektroniniu būdu, juos kontrolės, priežiūros ir vertinimo tikslams gali panaudoti Agentūra, Ministerija, kitos su Europos žemės ūkio fondo kaimo plėtrai administravimu susijusios institucijos.

Priedo pakeitimai:

Nr. 3D-635, 2014-09-22, paskelbta TAR 2014-09-24, i. k. 2014-12804

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-429, 2013-06-17, Žin., 2013, Nr. 66-3315 (2013-06-22), i. k. 1132330ISAK003D-429

Dėl žemės ūkio ministro 2013 m. gegužės 2 d. įsakymo Nr. 3D-323 "Dėl Lietuvos kaimo plėtros 2007–2013 metų programos priemonės "Kaimo atnaujinimas ir plėtra" veiklos "Asbestinių stogų dangos keitimas" įgyvendinimo planavimo būdu 2013 metais taisyklių patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-691, 2013-10-07, Žin., 2013, Nr. 106-5223 (2013-10-10), i. k. 1132330ISAK003D-691

Dėl žemės ūkio ministro 2013 m. gegužės 2 d. įsakymo Nr. 3D-323 "Dėl Lietuvos kaimo plėtros 2007–2013 metų programos priemonės "Kaimo atnaujinimas ir plėtra" veiklos "Asbestinių stogų dangos keitimas" įgyvendinimo planavimo būdu 2013 metais taisyklių patvirtinimo" pakeitimo

3.

Lietuvos Respublikos žemės ūkio ministerija, Įsakymas

Nr. 3D-699, 2013-10-14, Žin., 2013, Nr. 109-5382 (2013-10-17), i. k. 1132330ISAK003D-699

Dėl žemės ūkio ministro 2013 m. gegužės 2 d. įsakymo Nr. 3D-323 "Dėl Lietuvos kaimo plėtros 2007–2013 metų programos priemonės "Kaimo atnaujinimas ir plėtra" veiklos "Asbestinių stogų dangos keitimas" įgyvendinimo planavimo būdu 2013 metais taisyklių patvirtinimo" pakeitimo

4.

Lietuvos Respublikos žemės ūkio ministerija, Įsakymas

Nr. 3D-635, 2014-09-22, paskelbta TAR 2014-09-24, i. k. 2014-12804

Dėl žemės ūkio ministro 2013 m. gegužės 2 d. įsakymo Nr. 3D-323 ,,Dėl Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisyklių patvirtinimo“ pakeitimo